Kinešm

**Kinešm** () om Venäman lidn da lidnümbrik Ivanovon agjan pohjoižpäivnouzmas. Se om agjan kahtenz' lidn eläjiden lugun mödhe, Kinešman rajonan administrativine keskuz (ei mülü sihe).

## Istorii
Eländpunkt mainitase ezmäižen kerdan vl 1429 kuti muretud totarlaižil. Se oli kalanpüdajiden pen' slabad eziauguižešti, kazvoi i kändihe torguindposadaks aigan mändes. Vspäi 1616 oli Kinešman makundan keskuseks. Vl 1758 ezmäine kanghiden tegim radaškanzi siš. Žilo sai makundan lidnan statusad vl 1777. Raudte ühtenzoitab Moskvanke vspäi 1871.

Kinešm šingotase mašinansauvomižel (avtopalad, tegesed metalližiš tuhkišpäi), bumagkanghiden tegimil, pälembaižiden sobiden omblendedheotandoil, himižel tegimel, sauvondmaterialiden pästandal (lämoinvastaižed materialad, betonižed tegesed), sömtegimištol (leibäntegesed, jauh, kagrasižed hel'pked, jähine).

## Geografijan andmused

Lidn sijadase Volgan Gor'kijan vezivaradimen oiktal randal, 110 m ü.m.t. keskmäižel korktusel. Kinešemk-jogi ( 34 km pitte) lankteb Volgha lidnan territorijal.

Matkad Ivanovohosai om 86 km suvipäivlaskmha orhal, 103 km avtotel vai raudtel. Lähembaižed lidnad oma Navoloki kümnes kilometras päivlaskmha orhal vai avtotedme, i Zavolžsk Volgan vastrandal ühtes kilometras pohjoižpäivnouzmha orhal vai kahtes kilometras avtotedme. Vspäi 2003 avtotesild ühtenzoitab Zavolžskanke. *Kinešm*-raudtestancii i *Kinešm-2*-jüguraudtestancii ratas lidnas.

## Tobmuz
Kinešm om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeline Administracijan pämez' om Aleksandr Paholkov (sulaku 2016 — heinku 2020).

## Eläjad
Vl 1939 lidnan ristitišt oli 75 165 eläjad. Vn 2010 Venäman rahvahanlugemižen mödhe lidnan eläjiden lugu oli 88 164 ristitud, vn 2021 — 77 694 ristitud. Kaik 83 871 eläjad oli lidnas vl 2017. Kaikiš suremb lidnan ristitišt oli 100..105 tuhad eläjid vozil 1975−1999 (105 tuh. rist. vll 1986−1987 i 1991).

Rahvahad (2010): venälaižed — 97,3 %, toižed rahvahad — 2,7 %.

Ortodoksižen hristanuskondan 22 pühäpertid oma kaičenus i saudud lidnas: Jumalanmaman Emäganpäivän kafedraline päjumalanpert', Eläban Eziauguižen Stroican päjumalanpert', kaks'toštkümne jumalanpertid, seičeme časounäd i vanhuskolaižiden loičendpert'. Islaman loičendpert' om avaitud.

Lapsiden opendusen aluzkundad oma severz'-se päivkodid, keskškolad. Professionaližen opendusen aluzkundad oma Kinešman tehnologine tehnikum, Kinešman medicinine kolledž, Kinešman politehnine kolledž, Kinešman pedagogine kolledž. Valdkundaližen üläopendusen kaks' filialad ratas lidnas: Moskvan industrialižen universitetan i Ivanovon tekstiližen akademijan.

## Galerei

Former Gendarmerie. Present Kineshma Police Office 01.jpg|Policijan palakund (2018, istorine žandarmerii), lidnümbrikon tobmuden sauvuz nägub vaiše paloin
Собор (храмовый комплекс).jpg|Jumalanmaman Emäganpäivän kafedraline päjumalanpert', vn 2013 nägu
Троицкий собор в Кинешме.jpg|Eläban Eziauguižen Stroican päjumalanpert', vn 2020 nägu
Фабрика Томна.jpg|«Tomna»-fabrik vl 2013
Порт Кинешма - panoramio (2).jpg|Jogiport vl 2006
Kineshma Pedagogical College 01.jpg|Kinešman pedagogine kolledž (2018)
Theatre kineshma.JPG|Kinešman dramteatr A.N. Ostrovskijan nimed (2012)
Банкъ 2.jpg|Kodirandantedištandmuzei Leninan irdal (2018)
Мост через Волгу.JPG|Avtotesild Volgas päliči vl 2007
Кинешемский вокзал - panoramio.jpg|Kinešman päraudtestancijan sauvuz läz avtostancijad vl 2010


## Homaičendad


## Irdkosketused
* Lidnümbrikon Duman sait (''kineshma-duma.ru''). 
* Lidnan Administracijan sait (''admkineshma.ru'').